Document ID: 32000R0654

Komisijas Regula (EK) Nr. 654/2000
(2000. gada 29. marts)
par atļauju izmantot dzīvnieku barībā jaunas piedevas, izmantot piedevas jaunā veidā un izmantot jaunus preparātus
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 23. novembra Direktīvu 70/524/EEK par barības piedevām, kurā jaunākie grozījumi izdarīti ar Komisijas Regulu (EK) Nr. 2690/1999 [1], un jo īpaši tās 3. pantu,
tā kā:
(1) Direktīvā 70/524/EEK paredzēts, ka, ņemot vērā jaunākās zinātnes un tehnikas atziņas, atļauj izmantot jaunas piedevas vai izmantot piedevas jaunā veidā.
(2) Padomes 1993. gada 14. decembra Direktīvā 93/113/EK par fermentu, mikroorganismu un to preparātu tirdzniecību un izmantošanu dzīvnieku uzturā [2], kurā jaunākie grozījumi izdarīti ar Direktīvu 97/40/EK [3], atkāpjoties no Direktīvas 70/524/EEK, paredzēts, ka dalībvalstis drīkst pagaidām atļaut fermentu, mikroorganismu un to preparātu izmantošanu un tirdzniecību.
(3) Ir sniegti jauni dati, lai atļautus fermentu preparātus aizstātu ar jauniem to pašu fermentu preparātiem.
(4) Tiek dotas pagaidu atļaujas izmantot jaunas piedevas vai izmantot piedevas jaunā veidā, ja atļautajā līmenī pievienotas dzīvnieku barībai tās, mainot dzīvnieku izcelsmes produktu īpašības, nekaitē ne cilvēka vai dzīvnieku veselībai, ne videi, ja tās nekaitē patērētājiem un ja šo piedevu klātbūtni dzīvnieku barībā var kontrolēt, un var pieņemt, ka, ņemot vērā pieejamos rezultātus, tās labvēlīgi ietekmē dzīvnieku barības vai dzīvnieku izcelsmes produktu īpašības tad, ja tās pievieno šādai dzīvnieku barībai.
(5) Padomes 1989. gada 12. jūnija Direktīvā 89/391/EEK [4] par tādu pasākumu ieviešanu, kas veicina darbinieku drošības un veselības uzlabošanu darbavietās, un ar to saistītās atsevišķās direktīvās, jo īpaši Padomes 1990. gada 26. novembra Direktīvā 90/679/EEK par darbinieku aizsardzību pret riskiem, kas saistīti ar bioloģisko aģentu iedarbību darbavietās, kurā jaunākie grozījumi izdarīti ar Direktīvu 75/65/EK [5], ir pilnībā piemērojami attiecībā uz piedevu izmantojumu un darbībām, ko darbinieki veic ar izmantošanai dzīvnieku barībā paredzētām piedevām.
(6) Pārbaudot dokumentāciju, ko dalībvalstis iesniegušas saskaņā ar Direktīvas 93/113/EK 3. pantu, konstatēts, ka pagaidām var atļaut izmantot dažus fermentu grupas un mikroorganismu grupas preparātus.
(7) Dzīvnieku uztura zinātniskā komiteja sniegusi labvēlīgu atzinumu par šo fermentu [6] un mikroorganismu [7] preparātu nekaitīgumu.
(8) Šajā regulā paredzētie pasākumi ir saskaņā ar Barības pastāvīgās komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā uzskaitītos "fermentu" grupas preparātus saskaņā ar Direktīvu 70/524/EEK atļauj izmantot kā piedevas dzīvnieku uzturā ar nosacījumiem, kas paredzēti minētajā pielikumā.
2. pants
Dati par to atļauto fermentu sastāvu, kas minēti ar 7. un 8. numuru, ir mainīti, kā norādīts I pielikuma ailē "Ķīmiskā formula, apraksts".
3. pants
Šīs regulas II pielikumā uzskaitītos "mikroorganismu" grupas preparātus saskaņā ar Direktīvu 70/524/EEK atļauj izmantot kā piedevas dzīvnieku uzturā ar nosacījumiem, kas paredzēti minētajā pielikumā.
4. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2000. gada 29. martā

Labels: 0
17
6